**Kristiine Linnaosa Valitsuse haldusala**

**2018. aasta**

**tegevusaruanne**

**KRISTIINE TEGEVUSKESKUS**

Keskuse tegevusvaldkonnad on Kristiine linnaosa elanikele sotsiaalteenuste osutamine, vaba aja sisustamiseks võimaluste loomine, tervisedenduse, noorsootöö, kultuuri- ja huvitegevuse teenuste osutamine. Kristiine Tegevuskeskuses toimub töö neljas struktuuriüksuses: laste- ja perede keskus, päevakeskus, koduteenuste keskus ja noortekeskus.

**Tootevaldkond: sotsiaalhoolekanne  
Tootegrupp: toimetulekuraskustes isikute hoolekanne**

## 1. Toode: PÄEVAKESKUSE TEENUSED

2018. aastal oli toote kuludeks planeeritud 192365 €, täideti 185461,70 €, millest tööjõukulud olid 145112,62 € ning majanduskulud ja muud kulud olid 40349,08 €. Päevakeskuse teenuste ja toitlustamise teenuse eest saadud omatulu oli 20743,33 €.

Teenust osutab Kristiine Linnaosa Valitsuse hallatav asutus, Kristiine Tegevuskeskus, mis tegutseb Tallinna Linnavalitsuse 27. aprilli 2016 määruse nr 28 "[Kristiine Tegevuskeskuse põhimäärus](https://www.riigiteataja.ee/akt/403052016027)“ alusel. Päevakeskuse teenust osutab kaks keskust: päevakeskus ning laste ja perede keskus.

Toote eesmärk on pakkuda Kristiine linnaosa elanikele individuaalsetest vajadustest lähtuvaid, toimetulekut toetavaid sotsiaalteenuseid. Päevast rakendust ja aktiivset osavõttu ühiskondlikust elust võimaldatakse linnaosa eakatele, puuetega inimestele, lastega peredele jt abivajajatele. Päevakeskuse teenuste osutamine on laste- ja perede keskuse ning päevakeskuse ülesanne.

Järgnevalt on toodud välja päevakeskuse teenused struktuuriüksuste põhiselt:

### LASTE- JA PEREDE KESKUS

2018. aastal tegeles laste ja perede keskus kolme teenuse osutamisega Kristiine linnaosas, milleks olid laste päevakeskuse teenus, toetav pereteenus ja sotsiaalkorterite elanikele eluruumi tagamise teenust.

Laste päevakeskuse sihtgrupiks on põhikooliealised õpi- ja käitumisraskustega lapsed ning nende perekonnad. Teenuse raames said lapsed individuaalset tuge õppetöös, toitlustamist ja pakuti erinevaid huvitegevuse võimalusi. Nii lapsed kui ka nende pered on saanud psühholoogilist- ja sotsiaalnõustamist.

Sotsiaalkorterite elanikele osutati kas toetavat pereteenust, et parandada alaealiste lastega perede vanemlikke ja toimetulekuoskusi või sotsiaaleluruumi elanikele eluruumi tagamise teenust, mille sisuks on vajadusepõhine sotsiaalnõustamine, et soodustada klientide igapäevaelus toimetulekut.

#### Laste päevakeskus

##### Laste päevakeskuse teenus

Laste päevakeskuse teenust osutati 2018. aastal 33-le põhikooli õpilasele. Lapsed olid vanuses 7-15 aastat. Nendest 23 olid eestikeelsed, 8 venekeelsed ja 2 muukeelsed. Teenusel olevate laste üldarv ning kohal käimiste arv on mõne võrra langenud, kuna maja rekonstrueerimisest põhjustatud ruumide vähenemise tõttu polnud 2018. aasta sügisest võimalik teenust pakkuda nii paljudele lastele kui varasemalt.

|  |  |  |  |  |  |  |
| --- | --- | --- | --- | --- | --- | --- |
|  | 2016 | 2017 | | | 2018 | |
|  | Muutuse % |  | | Muutuse % |
| Lapsi kokku | 34 | 35 | *3%* | 33 | | *-6%* |
| Eestikeelseid | 22 | 24 | *9%* | 23 | | *-4%* |
| Venekeelseid | 12 | 9 | *-25%* | 8 | | *-11%* |
| Muukeelseid | 0 | 2 | *+200%* | 2 | | *0%* |
| Tüdrukuid | 16 | 16 | *0%* | 11 | | *-31%* |
| Poisse | 18 | 19 | *6%* | 22 | | *+16%* |
| Kohal käimised | 1674 | 1733 | *4%* | 1654 | | *-5%* |

2018. aastal oli laste päevakeskuses kaks Tartu Ülikooli tudengit oma eriala praktikal. Neile anti ülevaade asutuse struktuurist, dokumentatsioonist ja töö sisust, praktikandid abistasid ning juhendasid lapsi koduste ülesannete lahendamisel, samuti olid abiks huvitegevuste läbiviimisel.

2018. aasta kevadel sai taaskordselt laste päevakeskuse terviseprojekt Tallinna Sotsiaal- ja Tervishoiuameti poolt rahastuse. Projekti „Ratsutades parema tervise poole” raames toimusid augustikuus neli algajate ratsatundi, millest võtsid osa 10 laste päevakeskuse last, kes 2017.aastal ei olnud osalejate nimekirjas. Projekti eesmärgiks oli pöörata rohkem tähelepanu tervislikule liikumisele ning selle positiivsele mõjule.

Lisaks projektile toimusid igal koolivaheajal linnalaagrid, kus laste päevakeskuse kliendid said osa erinevatest huvitegevustest. Kõige suurema osavõtuga linnalaager toimus suvel, kui külastati HappyFly Batuudikeskust, Filmimuuseumi, korraldati spordipäev ja öine telkimine metsas. Sellel aastal osales laste päevakeskus oma valmistatud toodangu müügiga kahel Kristiine linnaosas toimunud laadal – kevadlaat Löwenruh pargis ja jõululaat Tallinna Puuetega Inimeste Kojas.

2018. aasta toitlustamise eelarvest kulus 6924,56 €.

|  |  |  |  |  |  |
| --- | --- | --- | --- | --- | --- |
|  | 2016 | 2017 | | 2018 | |
|  | Muutuse % |  | Muutuse % |
| Eelarve summa € | 7800 | 7411 | *-5%* | 7000 | *-6%* |
| Toiduportsjonite arv | 1509 | 1620 | *7%* | 1660 | *+2%* |
| Toitlustatud laste arv | 34 | 35 | *3%* | 33 | *-6%* |
| Jagatud toidupakkide arv | 100 | 100 | *0%* | 101 | *+1%* |
| Toidupakke saanud perede arv | 42 | 41 | *-2%* | 42 | *+2%* |
| Laste arv pakke saanud peredes | 86 | 88 | 2% | 82 | *-7%* |

2018. aastal jäi prognoositud laste toitlustamise eelarvest kulutamata 75,44 €. Võrreldes eelneva kahe aastaga on vähendatud laste toitlustamise eelarvetumbes 10% võrra, mis tähendab, et viimasel kahel aastal on eelarve vähenenud kokku 800€.

Laste ja perede keskus komplekteeris ja jagas kord kvartalis toidupakke Kristiine linnaosa vähekindlustatud lastega peredele. 2018. aastal jagati 101 toidupakki 42 perekonnale.

Psühholoogiline nõustamine

Psühholoogilise nõustamise teenust on Laste ja perede keskuses saanud 2018. aastal 45 klienti, mis on võrreldes eelmise aastaga veidi vähenenud. Põhjuseks võib lugeda alaealistekomisjoni töö lõppemise, kust eelnevalt suunati kliente nõustamisele. Taas on oluliselt määral tõusnud eestikeelt kõnelevate klientide osakaal.

|  |  |  |  |  |  |
| --- | --- | --- | --- | --- | --- |
|  | 2016 | 2017 | | 2018 | |
| Klientide arv | Muutuse % | Klientide arv | Muutuse % |
| Kliente kokku | 43 | 51 | *+19%* | 45 | *-12%* |
| Eestikeelseid | 5 | 15 | *+200%* | 23 | *+53%* |
| Venekeelseid | 38 | 36 | *-5%* | 20 | *-44%* |
| Nõustamisi kokku | 171 | 168 | *-2%* | 140 | *-17%* |

Alates 2018. aasta oktoobrist alustasid laste päevakeskuses kord kuus „Lastevanemate õhtud” laste päevakeskuse laste vanematele, mida valmistas ette ja juhendas psühholoog. Olulist rõhku pöörati kasvatusküsimustele ja -probleemidele, usaldusliku kontakti loomisele. Igal kohtumisel vesteldi erineval teemal – suhted lapsega, kiitmine, turvaline interneti kasutus. Lapsevanemad said aruteludel jagada oma muresid ja rõõme ning kuulata teiste vanemate kogemusi. Positiivse asjaoluna tuleb ära märkida seegi, et kohtumistel õppisid lapsevanemad paremini tundma laste päevakeskuse töötajaid, mis oluliselt on parandanud omavahelist koostööd.

|  |  |  |
| --- | --- | --- |
|  | 2018 | |
|  | Muutuse % |
| Osalenud vanemad | 5 | *0%* |
| Osalenud vanemate lapsed | 12 | *0%* |

#### Toetav pereteenus ja eluruumi tagamise teenus

Toetava pereteenuse eesmärk oli parandada sotsiaaleluruumides elavate lapsevanemate vanemlikke ja toimetulekuoskusi läbi sotsiaalnõustamise. Teenust osutatakse alaealiste lastega peredele, kellel tihtipeale on puudulikud sotsiaalsed- või majanduslikud oskused või on abivajadus tekkinud hoopis psühholoogiliste või terviseprobleemide tõttu.

Eluruumi tagamise teenuse eesmärk on eluruumi kasutamise võimaldamine isikule, kes ei ole sotsiaalmajanduslikust olukorrast tulenevalt võimeline endale eluruumi tagama. 2018. aastal osutas laste ja perede keskus sotsiaalkorterites elavatele klientidele eluruumi tagamise teenust, mille raames pakuti sotsiaaleluruumi elama asunud isikutele vajadusepõhist sotsiaalnõustamist ja abi, et parandada kliendi toimetulekut igapäevaelus.

|  |  |  |  |  |  |
| --- | --- | --- | --- | --- | --- |
| Üldandmed | 2016 | 2017 | | 2018 | |
|  | Muutuse % |  | Muutuse % |
| Teenuste saajad | 37 | 37 | *0%* | 37 | *0%* |
| Toetava pereteenuse kliendid | 11 | 11 | *0%* | 9 | *-18%* |
| Uued kliendid | 2 | 1 | *-50%* | 3 | *+200%* |
| Lahkunud kliendid | 1 | 3 | *+200%* | 3 | *0%* |
| Sotsiaaltöötajad | 1 | 1 | *0%* | 1 | *0%* |

Klientide kirjeldus:

|  |  |  |  |  |  |
| --- | --- | --- | --- | --- | --- |
| Sugu | 2016 | 2017 | | 2018 | |
|  | Muutuse % |  | Muutuse % |
| Mees | 20 | 19 | *-5%* | 20 | *+5%* |
| Naine | 18 | 18 | *0%* | 17 | *-6%* |
| Kokku | 37 | 37 | *0%* | 37 | *0%* |

|  |  |  |  |
| --- | --- | --- | --- |
| Vanus | 2016 | 2017 | 2018 |
| -17 | 6 | 6 | 6 |
| 18-24 | 1 | 1 | 2 |
| 25-29 | 4 | 4 | 4 |
| 30-39 | 9 | 6 | 6 |
| 40-49 | 3 | 4 | 3 |
| 50-59 | 4 | 5 | 4 |
| 60-64 | 5 | 3 | 3 |
| 65-74 | 6 | 7 | 8 |
| 75-79 | 1 | - | 0 |
| 80+ | - | 1 | 1 |
| Kokku | 39 | 37 | 37 |
| Keskmine vanus | 42,4 | 42,7 | 44,9 |

|  |  |  |  |  |  |
| --- | --- | --- | --- | --- | --- |
| Klient elab | 2016 | 2017 | | 2018 | |
|  | Muutuse % |  | Muutuse % |
| üksi | 22 | 22 | *0%* | 22 | *0%* |
| lapsega koos (samuti teenuse saaja) | 5 | 5 | *0%* | 4 | *-20%* |
| vanemaga koos (samuti teenuse saaja) | 6 | 6 | *0%* | 5 | *-17%* |
| abikaasa või elukaaslasega koos (samuti teenuse saaja) | 4 | 4 | *0%* | 6 | *+50%* |
| Kokku | 37 | 37 | *0%* | 37 | *0%* |

|  |  |  |  |  |  |  |
| --- | --- | --- | --- | --- | --- | --- |
| Sotsiaalne seisund | 2016 | 2017 | | | 2018 | |
|  | Muutuse % |  | | Muutuse % |
| Mittetöötav pensionär | 8 | 11 | *37,50%* | 10 | | *-9%* |
| Töövõimetus pensionär | 17 | 15 | *-12%* | 15 | | *0%* |
| Muu | 12 | 11 | *8%* | 12 | | *+9%* |
| Kokku | 37 | 37 | *0%* | 37 | | *0%* |

|  |  |  |  |  |  |  |
| --- | --- | --- | --- | --- | --- | --- |
| Puudetoetuse saajate osakaal | 2016 | 2017 | | | 2018 | |
|  | Muutuse % |  | | Muutuse % |
| Puuet ei ole | 21 | 22 | *5%* | 18 | | *-18%* |
| Keskmine puue | 9 | 10 | *11%* | 12 | | *+20%* |
| Raske puue | 7 | 5 | *-30%* | 7 | | *+40%* |
| Sügav puue | - | 0 | *0%* | 0 | | *0%* |
| Kokku | 37 | 37 | *0%* | 37 | | *0%* |

### PÄEVAKESKUS

##### Päevakeskuse teenuseid kasutati 2018. aastal kokku 33664 korral (huvitegevus, avalikud üritused, toitlustamise teenus, pesula teenused ja muud tugiteenused).

##### Huvitegevus

|  |  |  |  |  |
| --- | --- | --- | --- | --- |
| Teenused ja tegevused | 2016 | 2017 | 2018 | |
|  | Muutuse % |
| Avalikud üritused | 89 | 85 | 89 | *+5%* |
| Osalejaid üritustel | 5581 | 5599 | 4377 | *-22%* |
| Osalejad üritustel (iga isik loetud ühekordselt) |  |  | 492 |  |
| Huviringid/klubid | 32 | 33 | 32 | *-3%* |
| Osalejaid ringides/klubides (iga isikut näidatud ühekordselt) | 302 | 303 | 314 | *+4%* |
| Ringide/klubide teenuskordade arv | 927 | 956 | 919 | *-4%* |

2018. aasta alguses jätkasid tegevust kõik huviringid, samuti osutati eelmisel aastal pakutud teenuseid. Seoses maja renoveerimisega alates juunikuust teenuste osutamine katkestati, toimus teenuste osutamiseks uute ruumide otsimine ja kolimine.

Septembrikuust jätkasid huviringid tööd: võimlemised, jooga, lauluklubi ja tantsuringid Tallinna Puuetega Inimeste Koja ruumides ning väiksemaarvuliste liikmetega ringid Sõpruse pst 5 ringitegevuse ruumis. Vastava ruumi puudumise tõttu ei jätkatud tegevust vaid siidimaali ringiga.

Samuti toimusid avatud üritused mujalt renditud ruumides. Statistika näitab, et ürituste osavõtjate arv on teisel poolaastal oluliselt vähenenud. Põhjenduseks võib tuua arvestatud sihtgrupi eripäraga, et muudatustega kohanemine, ka ruumimuutusega kohanemine, võtab aega, samuti jäid ühistranspordi kasutajatele bussipeatused veidi kaugeks.

Avatud ürituste raames jätkati sarjaga „Kohtumine huvitava persooniga”, mille raames käisid päevakeskuses külas astroloog Maria Angel, peaminister Jüri Ratas, näitleja-laulja Jüri Aarma, „Selgeltnägijate tuleproovi” osaline Ervin Hurt, abilinnapea Andrei Novikov, keelemees Einar Kraut, folklorist Marju Kõivupuu, laulja Getter Jaani, välisminister Sven Mikser ja astroloog Edda Paukson. Toimusid igakuised tervisetunnid erinevate loengute, tegevuste ja tervisetoodete tutvustamisega ning kohtumised linnaosa vanemaga.

Teoks sai neli väljasõitu: Viru raba (aprill), Narva-Jõesuu ja Narva (mai), Raplamaa radadel (oktoober) ja jõulureis Hindreku tallu Kesk-Eestis (detsember) ning teatri ühiskülastus Draamatearisse (märts). Käsitööhuvilistele toimusid avatud töötoad, kus valmistati vastavalt teemale helkureid, prillikette, lusikajooki, shiboritehnikas linikuid ning šokolaadi- ja küünlataskuga kaarte.

Korraldati kuus suuremat kontserti:

* Uusaastakontsert - esinesid Kristiine Gümnaasiumi õpilased;
* Eesti Vabariik 100 juubelikontsert - esinesid päevakeskuse enda ringid;
* Kevadkontsert - esines svingikoor Aktiva;
* Emadepäeva kontsert - esinejaks oli Marek Sadam;
* Jõulukontsert – kaitseväe lauluansambel.

Jätkati traditsiooniks saava eakate uusaasta bowlinguturniiri korraldamisega, millest võttis osa 8 Tallinna linnaosa võistkonda ning külalised Viimsist ja Tartust.

Koostöös Kristiine Linnaosa Valitsusega korraldati linnaosa eakatele „Väärikate kontsert-tantsuõhtuid”.

##### Toitlustamine

|  |  |  |  |  |
| --- | --- | --- | --- | --- |
|  | Isikute arv 2016 | Isikute arv 2017 | Isikute arv 2018 | Kasv või langus % võrreldes eelneva aastaga |
| Toimetulekut toetav toitlustusteenus | 18 | 20 | 18 | -10% |

Teenust saavate isikute arv on aastate lõikes stabiilne, ressursid osutada teenust suuremas mahus on olemas.

##### Tugiteenused

|  |  |  |  |  |  |  |  |
| --- | --- | --- | --- | --- | --- | --- | --- |
| **Iluteenused** | 2016 | | 2017 | | | 2018 | |
| Isikute arv | Teenuse kasutamise kordade arv | Isikute arv | Teenuse kasutamise kordade arv | Isikute arv | | Teenuse kasutamise kordade arv |
| Kosmeetik | 110 | 282 | 93 | 393 | 105 | | 303 |
| Juuksur | 810 | 1064 | 530 | 1018 | 464 | | 658 |
| Maniküürija/pediküürija | 284 | 1004 | 254 | 1629 | 375 | | 1475 |
| **Iluteenused kokku:** | **1204** | **2350** | **877** | **3040** | **944** | | **2436** |
| Kasv või langus % võrreldes eelneva aastaga |  |  | *-27%* | *+30%* | *+8%* | | *-20%* |

Seoses maja renoveerimisega tuli leida uued ruumid ka iluteenuste osutamiseks.

Juuksuriteenust osutati alates septembrist maja keldrikorruse pesu- ja dušiteenuse fuajees, kus puudus küll vee kasutamise võimalus, kuid juuste lõikust sai teostada. Keemilise loki ja juuste värvimise võimalus puudus. See tõi kaasa nii klientide arvu kui teenuse kasutamise kordade arvu vähenemise.

Kosmeetiku ja pediküür-maniküüri teenuse osutamise jätkamiseks korraldasime ümber   
I-korruse panipaiga. Statistika näitab 2018. aastal teenust kasutanud isikute arvulist kasvu, kuid teenuse kasutamise kordade arv on siiski vähenenud.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tervisedenduslikud tegevused** | 2016 | | 2017 | | | 2018 | |
| Isikute arv | Teenuse kasutamise kordade arv | Isikute arv | Teenuse kasutamise kordade arv | Isikute arv | | Teenuse kasutamise kordade arv |
| Jõusaal | 19 | 301 | 10 | 188 | 7 | | 121 |
| Massaaž | 119 | 766 | 61 | 545 | 30 | | 265 |
| Vererõhu mõõtmine | 31 | 210 | 27 | 194 | 21 | | 89 |
| **Terviseteenused kokku:** | **169** | **1277** | **98** | **927** | **58** | | **475** |
| Kasv või langus % võrreldes eelneva aastaga |  |  | *-42%* | *-27%* | *-40%* | | *-49%* |

Tabelis toodud terviseteenuste andmed on esimese poolaasta kohta. Seoses maja rekonstrueerimisega seotud ümberkolimisega teisel poolaastal puudusid ruumid ja inimressurss jõusaali- ja massaažiteenuse ning vererõhu mõõtmise teostamiseks.

|  |  |  |  |  |  |  |
| --- | --- | --- | --- | --- | --- | --- |
| **Muud tugiteenused** | 2016 | | 2017 | | 2018 | |
| Isikute arv | Teenuse kasutamise kordade arv | Isikute arv | Teenuse kasutamise kordade arv | Isikute arv | Teenuse kasutamise kordade arv |
| Pesumajateenus | 136 | 883 | 90 | 728 | 91 | 657 |
| Sauna- ja dušiteenus | 87 | 689 | 61 | 578 | 58 | 427 |
| **Muud tugiteenused kokku:** | **223** | **1572** | **151** | **1306** | **149** | **1084** |
| Kasv või langus % võrreldes eelneva aastaga |  |  | *-32%* | *-17%* | *-1%* | *-17%* |

Pesumajateenuse ja sauna-ja dušiteenuse kasutamise kordade arvu jätkuv kahanemine võib olla tingitud elanike võimaluste paranemisest nende eluruumides. Samuti varasematel aastatel oli suur hulk teenuse kasutajatest Sõpruse puiestee 5 munitsipaaleluruumide elanikud, kuna korterites ei olnud dušši ega pesu pesemise võimalust. Kuid Sõpruse pst 5 munitsipaalkorterite elanike ümbermajutamisega seoses on vähenemine toimunud ka selle kliendigrupi arvelt.

Raua Saun

Alates 2016. aastast on Kristiine Tegevuskeskus jaganud tasuta Raua Sauna pääsmeid linnaosa eakatele, kes saavad kasutada ühissauna kuni 2 tundi esmaspäeval, teisipäeval või kolmapäeval kell 11.00-15.00. Igal eakal on õigus ühele tasuta piletile kalendrikuus.

2018. aastal jagati 818 piletit, millest Raua Saunas lunastati 691 piletit, ehk siis 85% piletitest, mis jagati, kasutati eesmärgipäraselt. Eelmise aastaga võrreldes on jagatud piletite arv jäänud stabiilseks.

|  |  |  |  |
| --- | --- | --- | --- |
|  | Isikute arv,  kellele pilet jagati 2016 | Isikute arv,  kellele pilet jagati 2017 | Isikute arv,  kellele pilet jagati 2018 |
| Raua Saun | 352 | 843 | 818 |

## 2. Toode: KODUTEENUSED

2018. aastal oli toote kuludeks planeeritud 333932 €, täideti 303783,91 €, millest tööjõukulud olid 286473,39 € ning majanduskulud ja muud kulud olid 17310,52 €. Koduteenuste osutamise eest saadud omatulu oli 5898,19 €.

Teenust osutab Kristiine Linnaosa Valitsuse hallatav asutus, Kristiine Tegevuskeskuse koduteenuste keskus, mis tegutseb Tallinna Linnavalitsuse 27. aprilli 2016 määruse nr 28 "[Kristiine Tegevuskeskuse põhimäärus](https://www.riigiteataja.ee/akt/403052016027)“ alusel.

Toote eesmärk on parandada abivajajate igapäevaelu kvaliteeti nendele harjumuspärases keskkonnas toimetulemiseks. Koduteenused sisaldavad koduabi ja isikuabi. Teenust osutatakse puudega inimestele ja eakatele. Koduteenuseid osutatakse nii sotsiaaleluruumide elanikele kui avahoolduse klientidele.

### KODUTEENUSTE KESKUS

##### Koduteenused

Koduteenuste osutamine 2018. aastal:

|  |  |  |  |  |  |
| --- | --- | --- | --- | --- | --- |
| Üldandmed | 2016 | 2017 | | 2018 | |
|  | Muutus % |  | Muutus % |
| Koduteenuse saajad kokku | 166 | 164 | -1,2 | 177 | +7,9% |
| sh kohaliku omavalitsuse üksuse poolt tagatavas eluruumis viibivad teenuse saajad | 54 | 55 |  | 46 | -16,3%  +37,5% |
| s.h. toit ratastel teenuse saajad | 30 | 32 | 44 |
|  | | | | | |
| Uued kliendid | 35 | 22 | -37% | 36 | +63,6% |
| Lahkunud kliendid kokku | 23 | 24 | +4,3% | 51 | +122,7% |
|  | | | | | |
| Töötajaid kokku | 22 | 22 | 0% | 22 | 0% |
| Avahoolduse hooldustöötajad | 11 | 12 |  | 12 |  |
| Sotsiaalmaja hooldustöötajad | 8 | 7 | 7 |
| Tegevusjuhendaja | 1 | 1 | 1 |
| Hooldusjuht | 1 | 1 | 1 |
| Struktuuriüksuse juht | 1 | 1 | 1 |

Klientide kirjeldus:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sugu | 2016 | 2017 | | | 2018 | | | |
|  | Muutuse % | | |  | | Muutuse % |
| Mees | 31 | 33 | +6,4% | | | 41 | | +24,2% |
| sh puudega: | | | | 28 | | |  | |
| Naine | 135 | 131 | -2,9% | | | 136 | | +3,8% |
| sh puudega: | | | | 76 | | |  | |
| Kokku | 166 | 164 |  | | | 177 | |  |

|  |  |  |  |
| --- | --- | --- | --- |
| Vanus | 2016 | 2017 | 2018 |
| -17 | - | - | - |
| 18-24 | - | - | - |
| 25-29 | - | - | - |
| 30-39 | 1 | 1 | 1 |
| 40-49 | 3 | 3 | 4 |
| 50-59 | 3 | 4 | 4 |
| 60-64 | 4 | 3 | 6 |
| 65-74 | 31 | 25 | 22 |
| 75-79 | 19 | 26 | 30 |
| 80+ | 105 | 102 | 110 |
| Kokku | 166 | 164 | 177 |

|  |  |  |  |  |  |
| --- | --- | --- | --- | --- | --- |
| Klient elab | 2016 | 2017 | | 2018 | |
|  | Muutuse % |  | Muutuse % |
| üksi elavad | 140 | 141 | +0,7% | 146 | +3,5% |
| perede koosseisus elavad | 26 | 23 | -11,5% | 31 | +34,8% |
| s.h. perede arv | 11 | 8 | -27,2% | 13 | +62,5% |
| Kokku | 166 | 164 |  | 177 |  |

Juhendatud päevategevus

Juhendatud päevategevuse teenus on mõeldud Kristiine linnaosa eakatele inimestele, kelle vitaalsus ja huvi sotsiaalse tegevuse vastu on säilinud, kuid kes tunnevad end üksikuna ning vajavad julgustamist ja aktiviseerimist ühiskonna elus kaasa löömisel. Teenus toetab igapäevaeluga toimetulekut ja annab võimaluse elada aktiivset ja täisväärtuslikku elu ka vanemas eas. Tegevusjuhendaja suunamisel toimuvad erinevad arendavad tegevused (käsitöö, võimlemine, muusikateraapia, raamatute ja ajalehtede ettelugemine, päevaprobleemide arutelud, filmide vaatamine, lauamängude mängimine jm).

Juhendatud päevategevuse teenuse osutamine 2018. aastal:

|  |  |  |  |  |  |  |
| --- | --- | --- | --- | --- | --- | --- |
| Üldandmed | 2016 | 2017 | | | 2018 | |
|  | Muutus % |  | | Muutus % |
| Juhendatud päevategevuse teenuse saajad | 9 | 10 | +10% | 11 | | +10% |
| Teenuse osutamise kordade arv | 122 | 128 | +4,9% | 136 | | +6,25% |

Transporditeenus

Transporditeenus on koduteenuste klientidele mõeldud teenus, et tagada klientidele, kelle jaoks on keeruline ise arsti juurde minna, võimalus meditsiiniteenusele transportimiseks, samuti kasutatakse transporditeenust vajadusepõhiselt ühekordseks asjaajamiseks, näiteks klienti viiakse dokumente vormistama või pangatehinguid tegema.

Transporditeenuse osutamine 2018. aastal:

|  |  |  |  |  |  |  |
| --- | --- | --- | --- | --- | --- | --- |
| Üldandmed | 2016 | 2017 | | | 2018 | |
|  | Muutus % |  | | Muutus % |
| Teenuse osutamise kordade arv |  | 314 |  | 356 | | +13,4% |

**Tootevaldkond: noorsootöö  
Tootegrupp: noorsootöö**

## 3. Toode: NOORSOOTÖÖ

2018. aastal oli toote kuludeks planeeritud 90412 €, täideti 89422,92 €, millest tööjõukulud olid 70765,12 € ning majanduskulud ja muud kulud olid 18657,80 €. Ruumide rentimise ja noortelaagrite korraldamise eest saadud omatulu oli 1888,50 €.

Teenust osutab Kristiine Linnaosa Valitsuse hallatav asutus, Kristiine Tegevuskeskuse noortekeskus, mis tegutseb Tallinna Linnavalitsuse 27. aprilli 2016 määruse nr 28 "[Kristiine Tegevuskeskuse põhimäärus](https://www.riigiteataja.ee/akt/403052016027)“ alusel.

Toote eesmärgiks on osutada noortekeskuse teenust, korraldada ja arendada piirkondlikku noorsootööd ning korraldada rahvusvahelisi ja riigisiseseid noorteprojekte ja -vahetusi. Noortekeskus loob võimalusi noortele vaba aja sisustamiseks ja eneseteostamiseks läbi kaasava keskkonna. Kristiine Noortekeskuse klientideks on kõik Tallinna linna noored vanuses 7-26 eluaastat.

### NOORTEKESKUS

Noortekeskuse külastuste arv ja majaväliste külastuste arv:

|  |  |  |  |
| --- | --- | --- | --- |
|  | **2017** | | |
| **Kuu** | **Keskuse külastused\*** | **Majavälised külastused\*\*** | **Kokku** |
| Jaanuar | 338 | 35 | 373 |
| Veebruar | 311 | 150 | 461 |
| Märts | 395 | 30 | 425 |
| Aprill | 344 | 25 | 369 |
| Mai | 518 | 100 | 618 |
| Juuni | 429 | 255 | 684 |
| Juuli | 217 | 150 | 367 |
| August | 252 | 250 | 502 |
| September | 285 | 150 | 435 |
| Oktoober | 407 | 20 | 427 |
| November | 649 | 120 | 769 |
| Detsember | 589 | 32 | 621 |
| **KOKKU** | 4734 | 1349 | 6083 |

*\* Külastajad, kes on kasutanud noortekeskuse teenuseid noortekeskuses.  
 \*\* Külastused, mis on registreeritud noortekeskusest väljaspool.*

Lahtiolekuaeg tundides - kuude lõikes:

|  |  |  |  |
| --- | --- | --- | --- |
|  | **2018** | | |
| **Kuu** | **Noortekeskuse, sh avatud noorteruumi lahtiolekuaeg (tundides)** | **Lahtiolekuaja välised ruumikasutused (tundides)** | **Märkused** |
| jaanuar | 134 | 6 |  |
| veebruar | 118 | 3 |  |
| märts | 130 | 0 |  |
| aprill | 138 | 1,5 |  |
| mai | 126 | 3,5 |  |
| juuni | 96 | 30 |  |
| juuli | 72 | 20 | Kinni 16.- 27.07 - puhkused. Samal ajal ettevalmistused rahvusvaheliseks noortevahetuseks „The W(hole) in me“. |
| august | 138 | 0 |  |
| september | 116 | 17,5 |  |
| oktoober | 128 | 9,5 |  |
| november | 132 | 30 |  |
| detsember | 75 | 26,5 |  |
| **KOKKU** | **1403 h** | **147,5 h** | **60 h** |

Toimunud klubid/stuudiod (nimi, lühikirjeldus, toimumiskordade arv, külastusi kokku, korraldaja, osavõtutasu noorele).

|  |  |  |  |  |
| --- | --- | --- | --- | --- |
| Klubi nimi | Lühikirjeldus | Toimumis-kordade arv | Külastusi kokku | Korraldaja ja osavõtutasu noorele (eurot) |
| Kokandusklubi | Kokandusklubis läbiti erinevaid teemasid nagu küpsetamine, molekulaarsed retseptid, vegan magustoidud. Lisaks said noored teada, mitu erinevat toitu saab teha munadest, kuidas teha õigeid pelmeene ja kuidas kasutada oma loovust kokakunstis.  Võtmepädevus: suhtlus võõrkeeles, kultuuridevaheline pädevus | 6 | 35 | Välisvabatahtlik Alla Gusarova  Tasuta |
| Jooga | Laste- ja algajate jooga, õpiti jooga algtõdesid ja poose. Võtmepädevus: suhtlus võõrkeeles. | 9 | 21 | Välisvabatahtlik Alla Gusarova  Tasuta |
| Rootsi keel | Rootsi keele kursus algajatele, toimus inglise keeles.  Võtmepädevus: suhtlus võõrkeeles, kultuuridevaheline pädevus | 9 | 18 | Välisvabatahtlik Alla Gusarova  Tasuta |
| Itaalia keele kursus | Itaalia keele kursus algajatele, toimus inglise keeles.  Võtmepädevus: suhtlus võõrkeeles, kultuuridevaheline pädevus | 26 | 182 | Välisvabatahtlik Michela Ciarpi |
| 28+5 rahvusvahelised filmiõhtud | Rahvusvahelised filmiõhtud, kus tutvustati erinevate riikide kultuuri, elu, poliitilist olukorda ja filmikunsti. Filmiõhtute läbiviimisel, planeerimisel ja kokkulepete sõlmimisel oli abiks EVS vabatahtlik.  Filme valisid ja riike tutvustasid 19 erinevast riigist pärit vabatahtlikku (Erinevad EVS-id, Erasmus tudengid ja Eestis elavad välismaalased). | 19 | 249 | Erko Sõrmus ja Michela Ciarpi  Tasuta |
| Vestlusringid itaalia keele edasijõudnutele | Itaalia keele kursuse edasijõudnutele, et praktiseerida keelt.  Võtmepädevus: suhtlus võõrkeeles, kultuuridevaheline pädevus | 5 | 15 | Välisvabatahtlik Michela Ciarpi  Tasuta |

### Olulisemad tegevused 2018. aastal:

* Tegevuskeskuse töötajad võtsid osa kokku 52 koolitusest/seminarist. Aktuaalseteks koolitusteemadeks olid leinava kliendiga toimetulek, esmaabi, lähisuhte vägivald, sõltuvushäired, juhtimisalased koolitused ja koostöö- ning meeskonnakoolitused.
* Tegevuskeskuse rekonstrueerimisega seotud tööd. Rekonstrueerimise ajaks leitud iseseisvalt ajutised ruumid teenuste osutamiseks. Päevakeskuse, laste ja perede keskuse ja koduteenuste keskuse töö ümber korraldatud vastavalt võimalustele, kuid nii, et kõik teenused on osutatud. Rekonstrueerimiseks vajaliku sisendi koostamine ja esitamine, uute teenusruumide planeerimine, osalemine koosolekutel.
* Erinevate rekonstrueerimise käigus ootamatult tekkinud avariide, katkestuste ja projekti muudatustega seotud ülesannete täitmine ja probleemidele kiiresti reageerimine.
* Kristiine Linnaosa Valitsus auditeeris 2018. aasta sügisel Kristiine Tegevuskeskuse tegevust ja dokumentatsiooni.
* Noortekeskuse ja laste päevakeskuse koostöö tugevdamine läbi ühiste ettevõtmiste.
* Võetud kasutusele uus kassasüsteem sh koolitatud töötajad sellega tööd tegema. Lisandus ka kaardimakse võimalus.
* Lahenduste otsimine eluruumi tagamise teenuse sisustamiseks. Hinnatud vajadusi ja võimalusi. Saadetud ideeprojekt sotsiaalhoolekande osakonnale ettepanekute tegemiseks.
* Tulenevalt Tallinna linna arengukavast pööratud rohkem tähelepanu jäätmekäitlusele ja töökohal järjest rohkem mindud üle olmejäätmete liigiti kogumisele.
* Töötajate puhkusearvestuse viimine üle Linnatöötaja Portaali.
* Seoses uue isikuandmete kaitse üldmäärusega ära kirjeldatud isikuandmete töötlemise protsessid, väljatöötatud õiguslikud nõusoleku vormid, teavitatud andmesubjekte töötlemistingimustest ja tehtud tihedalt koostööd Tallinna linna andmekaitsespetsialisti ning Tallinna Perekeskusega.

Päevakeskus:

* Remondi perioodiks leitud asendusruumid. Ringide tegevus ja üritused jätkusid küll väiksemate osavõtjate arvudega, kuid tegevusi ei katkestatud.
* Planeeritud suurüritused nagu bowlinguturniir, päevakeskuse ringide kontsertetendus ja käsitööringide näitus EV100 läksid edukalt.
* Avatud ürituste raames jätkati sarjaga „Kohtumine huvitava persooniga”, mille raames käisid päevakeskuses külas astroloog Maria Angel, peaminister Jüri Ratas, näitleja-laulja Jüri Aarma, „Selgeltnägijate tuleproovi” osaline Ervin Hurt, abilinnapea Andrei Novikov, keelemees Einar Kraut, folklorist Marju Kõivupuu, laulja Getter Jaani, välisminister Sven Mikser ja astroloog Edda Paukson. Toimusid igakuised tervisetunnid erinevate loengute, tegevuste ja tervisetoodete tutvustamisega ning kohtumised linnaosa vanemaga.
* Teoks sai neli väljasõitu: Viru raba (aprill), Narva-Jõesuu ja Narva (mai), Raplamaa radadel (oktoober) ja jõulureis Hindreku tallu Kesk-Eestis (detsember) ning teatri ühiskülastus Draamatearisse (märts). Käsitööhuvilistele toimusid avatud töötoad, kus valmistati vastavalt teemale helkureid, prillikette, lusikajooki, shiboritehnikas linikuid ning šokolaadi- ja küünlataskuga kaarte.
* Korraldati kuus suuremat kontserti: Uusaastakontsert - esinesid Kristiine Gümnaasiumi õpilased; Eesti Vabariik 100 juubelikontsert - esinesid päevakeskuse enda ringid; Kevadkontsert - esines svingikoor Aktiva; Emadepäeva kontsert - esinejaks oli Marek Sadam; Jõulukontsert – kaitseväe lauluansambel.
* Koostöös Kristiine Linnaosa Valitsusega korraldati linnaosa eakatele „Väärikate kontsert-tantsuõhtuid”.

Koduteenuste keskus:

* Energia 13 hoone sai 20. aastaseks. Sotsiaalkorterite elanikele ja olulistele majaga seotud inimestele korraldatud pidulik kontsert koos peolauaga.
* Transporditeenusest on saanud igapäevane koduteenuste osutamiseks vajalik teenus. Hea meel on sellest, et nägime vajadust ja töötasime välja teenuse, mida kasutatakse järjest rohkem.
* Energia 13 koduteenuste keskuses kasutusele võetud e-Prisma teenus võimaldab paremat aja ja tööjõuressursi kasutust.
* Oktoobris toimunud traditsioonilisel ülelinnalisel hooldustöötajate motivatsioonipäeval osalesid enamus hooldustöötajatest. Sel korral käidi õppevisiidil Rootsis.
* Energia 13 hoones uue töökorralduse sissetöötamine. Antud töökorraldus võimaldab kasutada Energia 13 majas tööjõudu paindlikumalt ning osutada ühtlasemat ja professionaalsemat teenust. Töötajate asendamine on lihtsamalt korraldatav ja töö on jaotatud töötajate vahel võrdselt.
* Tänu koostööle noortekeskusega on antud juhendatud päevategevuse klientidele võimalus tutvuda kaasaegsete tahvelarvutite ja nende võimalustega.
* Tegevusjuhendaja eestvedamisel valminud juhendatud päevategevust tutvustav videoklipp.
* Tänu juhendatud päevategevuse raames valmistatud dekoratsioonidele, on asutuse avalikud ruumid erinevateks tähtpäevadeks saanud vahvad kaunistused.
* Tehtud ettepanekuid Linnavaraametile tulekahju ja häirenupu seadmete ajakohastamiseks, et korraldada Energia 13 majas tööd paremini.
* Tehtud koostööd erinevate osapooltega digitaalsete koduteenuste e-klienditoimikute lahenduste väljatöötamiseks. Koostatud sisendeid, osaletud intervjuudel ja koosolekutel, infopäevadel.

Laste ja perede keskus:

* Tasuta linnalaagrite korraldamine 5 korda aastas, et pakkuda vähekindlustatud perede lastele erinevaid huvitegevusvõimalusi koolivaheaegadel. Linnalaagrite raames külastati erinevaid muuseume, pöörati olulist tähelepanu kehalisele aktiivsusele ja värskes õhus viibimisele, õpiti valmistama tervislikke sööke jms.
* Projekti „ Ratsutades parema tervise poole” edukas korraldamine ja läbiviimine, et pakkuda 10 õpiraskusega lapsele võimalust tutvuda ratsaspordiga ja pöörata tähelepanu tervislikule liikumisele.
* Edukas lastevanemate õhtute korraldamine kord kuus psühholoogi juhendamisel - lapsevanemad saavad kokku, jagavad muresid ja rõõme ning läbi põnevate vestluste ja tegevuste saavad paremini tuttavaks omavahel ja enda lastega, samuti saavad paremini tuttavaks meie töötajatega, kellega nende lapsed suure ajast koos veedavad. Oluline rõhk on ka kasvatusküsimuste ja -probleemide aruteludel, usaldusliku kontakti loomisel.
* Laste päevakeskuse psühholoogi töökoormuse suurendamine 0,8 ametikohale. Tänu sellele on psühholoogiline nõustamine teenusel olevatele klientidel kättesaadavam ning psühholoogil on rohkem ajaressurssi nõustamiste ettevalmistamiseks ja läbiviimiseks.
* Laste päevakeskuses keskendutakse iga kuu erineva sotsiaalse oskuse arendamisele läbi tegevuste ja rollimängude. Välja töötatud töökava laste sotsiaalsete oskuste arendamiseks on näidanud positiivseid tulemusi ja antud töömeetodit jätkatakse.
* Toimusid mitmed kohtumised teiste laste päevakeskustega (Mustamäe, Tallinna Perekeskus, Tartu laste päevakeskused). Kohtumiste käigus tutvutud ruumidega, tehtava töö ja meetoditega, vahetati kogemusi ning arutati koostöövõimalusi.
* Mitmete sotsiaaleluruumis elavate klientide abistamine ja nõustamine töövõime hindamise ja puude taotlemisel.
* Lahenduste otsimine eluruumi tagamise teenuse sisustamiseks.

Noortekeskus:

* Kristiine noortekeskus koostöös noortega korraldas rahvusvahelise noortevahetuse projekti vaimse tervise teemal “The W(hole) in me”. Noortevahetusest kasvas välja sotsiaalkampaania “Minu lugu #filtritaga” koostöös MTÜ Peaasi ja Eesti Noorte Vaimse Tervise Liikumisega, mille raames jagati “minu lugu #filtritaga” plakateid Kristiine linnaosas, Tallinna noortekeskustes, erinevates sotsiaalmeediakanalites, E-koolis ja veebilehtede reklaamides. Sotsiaalkampaaniaga kutsuti üles noori oma lugu filtritaga jagama, kasutades oma pildi ja loo all #filtritaga, lisaks on siiani noortel võimalus oma lugu jagada ja lugeda teiste lugusid [www.peaasi.ee](http://www.peaasi.ee/) kodulehel. Sotsiaalkampaania jõudis 2018. aasta oktoobris sotsiaal- ja veebimeedias 116 000 inimeseni, sai 7000 klikki ja kokku näidati meie reklaami 579 000 korral. Kampaaniale pani punkti vestlusõhtu “Minu lugu #filtritaga”, mille korraldasid Elise-Christelle Ester, Sven Anderson ja Triin Olgo koos Kristiine noortekeskuse juhi Brita Rannaga, saades inspiratsiooni toimunud sotsiaalkampaaniast. Vestlusõhtu eesmärk oli kutsuda noori kuulama erinevate noorte lugusid vaimse tervise teemal, saama oma küsimustele vastuseid ning julgustama noori oma lugusid jagama. Vestlusõhtu lõpetas foorum teater, kus noored lavastasid vaimse tervise teemalise situatsiooni ja vestlusõhtul osalejad said seda ideid pakkudes ja läbi mängides muuta. Vestlusõhtu esitati ka Tallinna Spordi-ja Noorsooameti poolt korraldatud tunnustusüritusele „Suured teod 2018“ suured teod Tallinna noortele nominendiks.
* Rahvusvaheline noortevahetus “The W(hole) in me” vaimse tervise teemal, mis toimus 29.07-07.08.2018 Saaremaal. Korraldati noortevahetus, mille partnerriigid olid Läti ja Holland, noortevahetuses osales kokku 30 noort. Viidi läbi erinevaid tegevusi, tutvuti, kuidas erinevates riikides vaimse tervise teemaga tegeletakse, vaadati iseendasse ja disainiti erinevaid vaimse tervise teemasid. Noortel oli võimalus gruppides valida vaimse tervise teema, millele nad lahendust soovisid leida. Seejärel uuriti probleeme ja disainiti lahendusi, ühe lahendusena sündis #filtirtaga sotsiaalkampaania, mis järeltegevusena ka ellu viidi. Lisaks valmis telefoni äppi idee, kuidas koguda punkte selle arvelt, et viibid vähem aega sotsiaalmeedias; üksikutele inimestele koogitegemise kampaania, mille raames naabrid ja kogukonna liikmed märgates üksikuid inimesi saavad tellida koogi sellele inimesele; hea tuju plakatid ja meeleolu mõõtvad tegevused klassidele.
* Klassiprogrammid - 2018. aasta jooksul viidi läbi üle 30 klassiprogrammi, mida on teiste aastate võrdluses väga palju, läbi selle tutvustasime koolinoortele ja nende õpetajatele meie noortekeskust ja noortekeskuses pakutavaid võimalusi.
* Rattakoolitus - jätkati noortele jalgrattakoolituse tegemist, kõik koolitusel osalenud noored läbisid politsei-ja piirivalveameti poolt läbiviidud teooria- ja sõidueksamid ning said endale jalgrattaload. Rattakoolituse tulemusena on kasvanud suurel määral noorte liiklusteadlikkus.
* Linnalaagrid ja vaheajaprogrammid - 2018. aasta suvel korraldasime kaks linnalaagrit, mis olid väga edukad ja osa võttis kokku 30 noort. Vaheajaprogrammid on olnud väga tegevusterohked ja edukad, noored on aktiivselt tegevustest osa võtnud, sügisvaheaja teemaks oli kosmos ja teadus, mille raames külastati Tartus Eesti Rahva Muuseumit ja Energiaavastuskeskust. Kevadvaheajal oli teemaks tugitoolisport ja erinevad sportmängud.
* Edukalt lõpule viidud Tugila programm.
* Rahastus saadud projektile „Ametiampsud”, projekt korraldatud ja läbi viidud. Projekt oli mõeldud vanemale vanuserühmale, kes asuvad varsti omandama elukutset ja projekti raames said teadmisi erinevatest erialadest, et valida endale meelepärane elukutse.
* Iga nädal korraldatud rahvusvahelised filmiõhtud 17+ vanuserühmale, viidud läbi erinevaid töötubasid – ehete valmistamine, graafiline disain.
* Antud ruumide rentimise näol võimalusi noorteühingutele oma tegevuste läbiviimiseks. Ruume renditi Eesti Õpilasesinduse Liidule, OÜ Laskale noortelaagriteenuse osutamiseks ja MTÜ YFU-le, kes tegeleb õpilasvahetusega.
* Arendatud sotsiaalmeedia kontosid, Kristiine Noortekeskuse lehe leiab Facebookist ja Instagramist, samuti aktuaalne info leitav kodulehelt.
* Noortekeskus võttis osa teenuste disainist, mille tulemusena on noortekeskuses virtuaalreaalsuse võimalus. Virtuaalreaalsuse eesmärgiks on muuta noortekeskuse avatud poole tegevused mitmekülgsemaks läbi virtuaalreaalsuse mängude ja tegevuste.

### Olulisemad eesmärgid ja tegevused 2019. aastal

* Jätkata personali koolitusi ja meeskonna ühtsuse arendamist läbi ühiste tegevuste.
* Asutuse kolimine Sõpruse pst 5 remonditud poolde. Leida võimalused tugiteenuste osutamiseks, millele ruume selles maja osas ette nähtud ei ole. Jätkuvad rekonstrueerimise tööd maja teises korpuses, kuhu rekonstrueerimise järgselt kolivad tugiteenused.
* Auditi tulemusena välja tulnud puuduste kõrvaldamine sh asjaajamise korrastamine ja asutuse teenuste hinnakirja uuendamine.
* Tallinna Linnavalitsus tellis linnaosavalitsuste hallatavate asutuste teenuste ja ressursside kaardistamiseks uuringu. Hakatakse kaardistama Kristiine Tegevuskeskuse teenuseid ja ressursse (kulud, mahud, teenuse tarbijad), sealhulgas kaardistatakse kõikide töötajate tööaega ühe kuu jooksul minuti täpsusega.
* Jäätmete käitlemise küsimustega tegelemine ja jätkuv olmejäätmete sorteerimise propageerimine.
* Võimaluste otsimine eluruumi tagamise teenuse osutamiseks, teenuse kirjeldamine, eelarveliste ja tööjõuküsimuste lahendamine antud teenuse osutamiseks.

Päevakeskus:

* Kolida hiljemalt uueks huviringide hooajaks remonditud ruumidesse;
* Leida remondi teise etapi ajaks asendusruumid toitlustamise ja tugiteenuste võimalikuks häireteta toimimiseks;
* Jätkata eakaid kaasavate ürituste korraldamist nagu bowlinguturniir, tervisetunnid, kontserdid, reisid ja kohtumised huvitavate persoonidega;
* Laiendada ringitegevust, näiteks saksa keele ring vene keele baasil.

Koduteenuste keskus:

* Seadmete ajakohastamine Energia 13 hoones, et hooldustöötajad ei peaks täitma turvatöötaja rolli ning jälgima tuleohutuse seadmeid, et vajadusel kutsuda päästeteenistus.
* 2017. aasta aprillis alustanud Tallinna Tervishoiu Kõrgkoolis kahe-aastase töökohapõhise õppekava alusel õppinud hooldustöötaja omandab kutse ja saab tunnistuse.
* Lahenduste otsimine probleemidele, mis tekivad sularahaga arveldamises koduteenuste teenuse osutamisel, näiteks toidukaupade eest tasumine ja klientide teenuste eest tasumine sularahas läbi töötajate isiklike pangakontode.
* Tulenevalt Tallinna linna arengukavast teha kättesaadavamaks koduteenuste osutamist. Leida lahendused, et hakata teenust osutama õhtuti ja nädalavahetustel, et tagada kõrvalabi vajavatele isikutele võimalikult kaua võimalus oma kodus hakkama saamiseks.

Laste ja perede keskus:

* Uutesse ruumidesse kolimine, nende sisustamine ja hubaseks muutmine.
* Lastevanemate õhtutega jätkamine.
* Projektide kirjutamine, et pakkude vähekindlustatud perede lastele tasuta erinevaid huvitavaid spordivõimalusi.

Noortekeskus:

* Noortekeskuse prioriteedid 2019. aastal on noorte omaalgatuse toetamine ja noorte kaasamine noortekeskuse tegevuste planeerimisse ja elluviimisesse. Leida uusi ja jätkata olemasolevaid koostöövõimalusi piirkonna koolide, noortele suunatud asutuste ja teiste noortekeskustega.
* Kirjutada ja osaleda erinevates noorsootöö projektides, nii riigisisestes kui rahvusvahelistes, et pakkuda erinevas vanuses noortele uusi ja huvitavaid võimalusi.
* Tugevdada kollektiivi meeskonnatööd ja enesearendust noorsootöö valdkonnas läbi erinevate koolitusvõimaluste.
* Jätkata teenuse disaini tulemusel saadud virtuaalreaalsuse võimaluse arendamisega.